**คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ (กสทช.)**

**87 ถนนพหลโยธิน 8 (ซอยสายลม) สามเสนใน พญาไท กรุงเทพฯ 10400**

**โทรศัพท์ : 0-2271-0151 ต่อ 315 - 317 โทรสาร : 0-2290-5241**

**Email :** **pr.nbtc@nbtc.go.th**

**---------------------------------------------------------------------------------------------------------------------------------**

**กสทช. มอบทุนโครงการที่ได้รับการจัดสรรเงินจากกองทุนวิจัยและพัฒนา กิจการกระจายเสียง กิจการโทรทัศน์ และกิจการโทรคมนาคม เพื่อประโยชนสาธารณะ ประเภทที่ 1 ประจำปี 2557**

 วันนี้ ( 22 กันยายน 2558) กองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ (กทปส.) สำนักงาน กสทช. ได้จัดพิธีมอบทุนโครงการที่ได้รับการจัดสรรเงินจากกองทุนวิจัยและพัฒนา กิจการกระจายเสียง กิจการโทรทัศน์ และกิจการโทรคมนาคม เพื่อประโยชนสาธารณะ ประเภทที่ 1 ประจำปี 2557 โดยโครงการที่ได้รับการสนับสนุนจากกองทุน กทปส. จะต้องเป็นโครงการที่เป็นประโยชน์โดยตรงต่อกิจการกระจายเสียง กิจการโทรทัศน์ และกิจการโทรคมนาคม และสอดคล้องกับวัตถุประสงค์ของกองทุนฯข้อใดข้อหนึ่งต่อไปนี้ ได้แก่ การบริการอย่างทั่วถึง การส่งเสริมการวิจัยและพัฒนา การส่งเสริมพัฒนาบุคลากร และการส่งเสริมและคุ้มครองผู้บริโภค

 ในการพิจารณาโครงการที่ขอรับการส่งเสริมและสนับสนุนเงินจากกองทุนในปี 2557 ดังกล่าว มีกรอบวงเงินในการจัดสรรจำนวน 500 ล้านบาท มีหน่วยงานยื่นขอรับการส่งเสริมและสนับสนุนจำนวน 268 โครงการ โดยคณะกรรมการบริหารกองทุนฯ ได้มีการแต่งตั้งคณะอนุกรรมการกลั่นกรองโครงการ ซึ่งมีความเชี่ยวชาญและประสบการณ์ เพื่อดำเนินการพิจารณากลั่นกรองโครงการที่ขอรับการส่งเสริมและสนับสนุนอย่างละเอียดรอบคอบ ก่อนนำเสนอคณะกรรมการบริหารกองทุนและ กสทช. เพื่อพิจารณาให้ความเห็นชอบ ซึ่ง กสทช. ได้มีมติที่ประชุม ครั้งที่ 4/2558 เมื่อวันที่ 22 เมษายน 2558 และครั้งที่ 7/2558 เมื่อวันที่ 22 กรกฎาคม 2558 เห็นชอบการดำเนินโครงการรวมทั้งสิ้น จำนวน 33 โครงการ วงเงิน 155,709,272 บาท

 ทั้งนี้ 33 โครงการ ประกอบด้วยโครงการด้านการบริการอย่างทั่วถึง จำนวน 4 โครงการ โครงการที่เกี่ยวข้องกับการวิจัยและพัฒนาจำนวน 19 โครงการ โครงการด้านพัฒนาบุคลากร จำนวน 4 โครงการ และโครงการด้านสนับสนุนคุ้มครองผู้บริโภค จำนวน 6 โครงการ ทุกโครงการจะดำเนินการแล้วเสร็จภายในระยะเวลาไม่เกิน 24 เดือน โดยผู้ที่ได้รับการจัดสรรเงินจากกองทุนฯ มีจำนวนทั้งสิ้น 28 หน่วยงาน เป็นหน่วยงานของรัฐ จำนวน 2 หน่วยงาน สมาคมและมูลนิธิ จำนวน 9 หน่วยงาน และสถาบันการศึกษา จำนวน 17 หน่วยงาน รายละเอียด ดังนี้

1 โครงการสื่อสารและข่าวสารด้วยพลังงานแสงอาทิตย์เพื่อการพัฒนาของชุมชนตำบลแม่หละ อำเภอท่าสองยาง จังหวัดตาก (สื่อสุริยะอาสา) **หน่วยงาน** มหาวิทยาลัยเทคโนโลยีราชมงคลล้านนา ตาก

 2 โครงการส่งเสริมและพัฒนาการศึกษาระบบทางไกลในถิ่นทุรกันดารโดยผ่านระบบอินเตอร์เน็ตความเร็วสูง **หน่วยงาน** มูลนิธิชุมชนท้องถิ่นพัฒนา

3 โครงการจัดตั้งศูนย์อินเตอร์เน็ตชุมชนและการเรียนรู้สื่อเทคโนโลยีสารสนเทศ สำหรับเด็ก เยาวชน และประชาชนทั่วไป จ. สุพรรณบุรี **หน่วยงาน** มูลนิธิบ้านพระยาเฉลิมอากาศ

4 โครงการเทเลโบกี้มหัศจรรย์ สร้างเด็กอัจฉริยะ ด้านไอซีที **หน่วยงาน** สมาคมโทรคมนาคมเพื่อการพัฒนาประเทศ

5 โครงการฝึกอบรมเชิงปฏิบัติการนักข่าวโทรทัศน์ด้านการสืบสวนสอบสวน ประจำปี ๒๕๕๗ **หน่วยงาน** สมาคมนักข่าววิทยุและโทรทัศน์ไทย

6 โครงการพัฒนาความพร้อมระดับประเทศของการสื่อสารด้วยแสงสว่าง: การถ่ายทอดเทคโนโลยี การพัฒนาบุคลากรด้านกิจการโทรคมนาคม การจัดทำร่างมาตรฐาน และสื่อ **หน่วยงาน** มหาวิทยาลัยราชภัฏนครปฐม

7 โครงการสื่อสารปลอดภัยสูงสุดด้วยรหัสลับควอนตัม: การถ่ายทอดเทคโนโลยีและพัฒนาบุคลากร **หน่วยงาน** มหาวิทยาลัยนเรศวร

8 โครงการออกแบบระบบสมองกลอัจฉริยะสำหรับการสื่อสารไร้สาย **หน่วยงาน** มหาวิทยาลัยเทคโนโลยีราชมงคลพระนคร

 9 โครงการการเข้าถึงบริการสื่อสารวิทยุ-โทรทัศน์ ของกลุ่มชาติพันธุ์ชนเผ่า ในประเทศไทย **หน่วยงาน** มูลนิธิภูมิปัญญาชาติพันธุ์

 10 โครงการจัดตั้งศูนย์ให้คำแนะนำผู้ปกครอง (Parent Port) เพื่อป้องกันเยาวชน จากการบริโภคเนื้อหาที่ไม่เหมาะสมผ่านสื่อใหม่ **หน่วยงาน** ศูนย์ศึกษานโยบายการสื่อสาร มหาวิทยาลัยสุโขทัยธรรมาธิราช (มสธ.)

 11 โครงการความร่วมมือในภูมิภาคอาเซียน: แนวทางปฏิรูปการจัดการปัญหาโฆษณาที่ผิดกฎหมายของยา อาหาร และผลิตภัณฑ์สุขภาพ ทางวิทยุกระจายเสียง สื่อโทรทัศน์ อินเทอร์เน็ต **หน่วยงาน** คณะสังคมศาสตร์และมนุษยศาสตร์ มหาวิทยาลัยมหิดล

 12 โครงการออกแบบการสื่อสาร (Communication Design) เพื่อคุ้มครองสิทธิผู้บริโภคสื่อทีวีดิจิตอล

**หน่วยงาน** สำนักส่งเสริมและบริการวิชาการพระจอมเกล้าลาดกระบัง

 13 โครงการการวิจัยและพัฒนาโทรทัศน์ที่รับผิดชอบต่อสังคมของประเทศไทย **หน่วยงาน** ศูนย์ผู้นำธุรกิจเพื่อสังคมแห่งมหาวิทยาลัยเกษตรศาสตร์

 14 โครงการหุ่นสายไทยใส่ใจผู้บริโภค **หน่วยงาน** มูลนิธิพัฒนาการศึกษาเด็ก ( Good Child Education Foundation )

 15 โครงการวิจัยเรื่อง การบริหารจัดการเคเบิลทีวีท้องถิ่นในภาคตะวันออก **หน่วยงาน** มหาวิทยาลัยศรีปทุม วิทยาเขตชลบุรี

16 โครงการอุปกรณ์สำหรับการแยกฉากหลังโดยการพิจารณาค่าสีแบบทันทีเสริมด้วยอุปกรณ์รับรู้ความลึก **หน่วยงาน** จุฬาลงกรณ์มหาวิทยาลัย

17 โครงการพัฒนาสายอากาศปรับเปลี่ยนความถี่สำหรับระบบวิทยุรู้คิดเพื่อแก้ปัญหาการจัดสรรแถบความถี่ที่มีอยู่อย่างจำกัดอย่างมีประสิทธิภาพ **หน่วยงาน** มหาวิทยาลัยวลัยลักษณ์

18 โครงการจัดทำแผนแม่บทวิจัยและพัฒนา กิจการกระจายเสียง โทรทัศน์ และโทรคมนาคม **หน่วยงาน** คณะวิศวกรรมศาสตร์ มหาวิทยาลัยเกษตรศาสตร์

19 โครงการพัฒนานิทรรศการเชิงปฏิสัมพันธ์เรื่องการสื่อสารแบบดิจิตอล **หน่วยงาน** มหาวิทยาลัยกรุงเทพ

20 โครงการทดสอบแพลตฟอร์มการสื่อสารระหว่างยานพาหนะบนความถี่ 5.9 GHz **หน่วยงาน** สมาคมระบบขนส่งและจราจรอัจฉริยะไทย

 21 โครงการระบบการตรวจจับและเตือนภัยแอปพลิเคชันอันตรายบนอุปกรณ์เคลื่อนที่ **หน่วยงาน** มหาวิทยาลัยกรุงเทพ

 22 โครงการก่อสร้างพื้นที่ทดสอบแบบเปิดโล่ง(Open Area Test Site: OATS) เพื่อสอบด้าน EMC และสอบเทียบสายอากาศย่านความถี่กว้าง **หน่วยงาน** ศูนย์ทดสอบผลิตภัณฑ์ไฟฟ้าและอิเล็กทรอนิกส์ (PTEC) สังกัด สำนักงานพัฒนาวิทยาศาสตร์และเทคโนโลยีแห่งชาติ (สวทช.)

23 โครงการเข็มขัดนำทางอัจฉริยะสำหรับคนพิการทางสายตา **หน่วยงาน** มหาวิทยาลัยราชภัฏบ้านสมเด็จเจ้าพระยา

24 โครงการพัฒนาต้นแบบเครื่องแสดงผลอักษรเบรลล์ราคาถูก ด้วยการใช้เทคนิควิศวกรรมย้อนรอยและวัสดุนวัตกรรมใหม่ สำหรับเครื่องคอมพิวเตอร์ แท็บเล็ต และโทรศัพท์สมาร์ตโฟน **หน่วยงาน** มหาวิทยาลัยเทคโนโลยีพระจอมเกล้าพระนครเหนือ

25 โครงการเตือนภัยช้างผ่านระบบการสื่อสารเคลื่อนที่และเครือข่ายคอมพิวเตอร์ **หน่วยงาน** ภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยมหิดล

26 โครงการดาวเทียมอัจฉริยะ ความร่วมมือของสถาบันการศึกษา เพื่อกิจการวิทยุสมัครเล่นไทย**หน่วยงาน** สมาคมวิทยุสมัครเล่นแห่งประเทศไทยในพระบรมราชูปถัมภ์

27 โครงการพัฒนาแอปพลิเคชั่นระบบนำทางสำหรับผู้พิการและผู้สูงอายุ**หน่วยงาน** มหาวิทยาลัยมหิดล

28 โครงการ KNACKSAT โครงการออกแบบและจัดส่งดาวเทียมขนาดเล็กเพื่อการศึกษา **หน่วยงาน** คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ

29 โครงการระบบติดตามและอุปกรณ์ช่วยเหลือผู้พิการและผู้ป่วยในการทำกายภาพบำบัดผ่านเครือข่ายสื่อสาร **หน่วยงาน** มหาวิทยาลัยสงขลานครินทร์

30 โครงการระบบถอดความเสียงพูดแบบทันต่อเวลาผ่านระบบสื่อสารทางไกล **หน่วยงาน** มูลนิธิสากลเพื่อคนพิการ

 31 โครงการออกแบบและพัฒนารูปแบบการเชื่อมต่อเครือข่ายแบบไร้สายภายในบ้านอัจฉริยะ สำหรับผู้สูงอายุ **หน่วยงาน** มหาวิทยาลัยสงขลานครินทร์

32 โครงการ Health Monitoring Project Preventive Medicine Support System (PreMediSS)

**หน่วยงาน** คณะวิทยาศาสตร์และเทคโนโลยี มหาวิทยาลัยหอการค้าไทย

33 โครงการศึกษาวิจัยและพัฒนาระบบโทรคมนาคม (TELECOMS) ในการตรวจสอบยืนยันบุคคลด้วยใบหน้า (Face Recognition System) เพื่อความมั่นคงของชาติ (National Security) **หน่วยงาน** สำนักงานตำรวจแห่งชาติ

**---------------------------------------------------------------------------------------------------------------------------------**

**ติดต่อสอบถามรายละเอียดเพิ่มเติมได้ที่ :**

**สำนักสื่อสารองค์กร สำนักงานคณะกรรมการกิจการกระจายเสียง**

**กิจการโทรทัศน์ และกิจการโทรคมนาคมแห่งชาติ (สำนักงาน กสทช.)**

**โทรศัพท์ : 0-2670-8888, 0-2271-0151 ต่อ 315 - 317 โทรสาร : 0-2290-5241**